**MI-E DOR DE ŢARA MEA DE ALTĂDATĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MI-E DOR DE ŢARA MEA DE ALTĂDATĂ

Mi-e dor de ţara mea de altădată,

De ţara unde s-a născut lupoaica

Ce-a fost lui Romulus şi Remus maica,

Mi-e dor de-altarul de la Adâncata.

Privesc în cartea de istorie veche

A neamului iubit de Dumnezeu

Şi văd cum pare oropsit mereu

Deşi în lume-i fără de pereche.

Eu cred că Prometeu a fost cioban

Pe plaiuri olimpiene din Carpaţi,

Oricum în toată lumea avem fraţi

Numiţi generic „tip caucazian”.

Masa Tăcerii e urmaşa roţii

Ce mişcă lumea printre constelaţii,

La noi au fost întâi „Cele trei graţii”

Şi zeii s-au născut aici cu toţii.

S-au risipit şi nu-i de vină ţara

Că n-a ştiut să scrie mitul ei

Cu litere-ntelese de ahei

Când Tartaria-şi cata adversara.

Din vulturi se trag Vuia, Vlaicu, Coandă,

Din pana găştii am făcut stilou,

În van cercaţi să puneţi azi garou

La gâtul ţării, sunteţi doar o bandă

De dezertori neînţărcati vreodată

Şi care sugeţi aur şi petrol.

Greşiţi, pământul nostru nu e gol

Şi n-aţi vrea gloata noastră ridicată!

Mi-e dor de ţara mea de altădată!